**Νέα διαδικασία έκδοσης πτυχίου σε περγαμηνή**

Σας ενημερώνουμε  εκ μέρους της Εταιρείας Αξιοποίησης και Διαχείρισης της Περιουσίας του Πανεπιστημίου Αθηνών Α.Ε.  ότι η διαδικασία έκδοσης περγαμηνών άλλαξε και πλέον η ειδική αίτηση, η καταβολή του παραβόλου/απόδειξης πληρωμής και η εντολή έκδοσής της θα γίνεται μέσω ειδικής  ηλεκτρονικής πλατφόρμας του ΕΚΠΑ.

Στην εφαρμογή "[https://papyrus.uoa.gr](https://papyrus.uoa.gr/)" μπορείτε να αιτηθείτε την έκδοση του τίτλου σπουδών σας, σε ΠΕΡΓΑΜΗΝΗ, των πτυχιακών-μεταπτυχιακών σπουδών και διδακτορικών διατριβών που έχετε ολοκληρώσει στο ΕΚΠΑ.

Βασική προϋπόθεση είναι,  να έχει τελεστεί η ορκωμοσία σας για αυτόν τον τίτλο και να έχει δοθεί αριθμός πρωτοκόλλου στο πτυχίο σας. Σημαντική σημείωση: *Μην προχωρήσετε στη συμπλήρωση και κατάθεση της αίτησης εάν δεν συντρέχουν οι παραπάνω όροι*.

Η παραλαβή της περγαμηνής  θα γίνεται από τα Γραφεία της Γραμματείας του κάθε Τμήματος σύμφωνα με τις οδηγίες στον παρακάτω σύνδεσμο από όπου  μπορείτε να δείτε αναλυτικά το τρόπο της νέας διαδικασίας έκδοσης περγαμηνής του ΕΚΠΑ:

[https://papyrus.uoa.gr](https://papyrus.uoa.gr/)

**Βήμα 1ο**

Κατάθεση του χρηματικού αντιτίμου της Περγαμηνής που θέλετε να εκδοθεί.

**Βήμα 2ο**

Συμπλήρωση Φόρμας αίτησης έκδοσης περγαμηνής.

**Βήμα 3ο**

Επιβεβαίωση ορθής πληρωμής της εκτύπωσης της περγαμηνής από Εταιρεία Αξιοποίησης και Διαχείρισης της Περιουσίας του Πανεπιστημίου Αθηνών Α.Ε.

Ταυτοποίηση των στοιχείων.

**Βήμα 4ο**

Εκτύπωση περγαμηνής από το τυπογραφείο του ΕΚΠΑ, - Διαδικασία υπογραφών.

**Βήμα 5ο**

Η παραλαβή της περγαμηνής εκ μέρους σας, θα πραγματοποιηθεί από τη Γραμματεία του Τμήματος.